b'\n_START_ARTICLE_\nA Technicolor Dream\n_START_PARAGRAPH_\nA Technicolor Dream var et rockeband fra Oslo som ble dannet i 1982.\n_START_SECTION_\nBandmedlemmer\n_START_PARAGRAPH_\nMedlemmene i A Technicolor Dream var Ketil Sveen (keyboards, trompet), Dag Krogsvold (gitar, vokal), Per Thomas Lund (bass) og trommeslagerne P\xc3\xa5l \xc2\xabKrisa\xc2\xbb Kristensen (senere Backstreet Girls) og Steinar Buholm (Sister Rain, The Tables).\n_START_SECTION_\nDiskografi\n_START_PARAGRAPH_\nI 1983 gikk bandet sammen med musikerkollegene i Burnt Sienna om \xc3\xa5 gi ut en felles LP. A Technicolor Dream var blant de f\xc3\xb8rste rockebandene i Oslo p\xc3\xa5 tidlig 1980-tall som spilte 60-tallsrock og psykedelisk musikk. De ga ut singelen \xc2\xabBeauty Is Truth\xc2\xbb i 1986, samt kassetten Through the Rhythm.\n_START_SECTION_\nPlateselskapet Voices of Wonder\n_START_PARAGRAPH_\nDe tre bandmedlemmene Ketil Sveen, Dag Krogsvold og Per Thomas Lund  var med p\xc3\xa5 \xc3\xa5 starte og drive plateselskapet Voices of Wonder p\xc3\xa5 1980-- og 90-tallet. Voices of Wonder utga band som Sister Rain, Dog Age, The Popcorn Explosion, Spacelings og Lost At Sea, og senere signerte blant annet Motorpsycho, Red Harvest, Hedge Hog og The 3rd And The Mortal. Helt fra begynnelsen var Voices of Wonder ogs\xc3\xa5 sin egen distribut\xc3\xb8r, og begynte gradvis \xc3\xa5 utvide repertoaret med utenlandske og andre norske plateselskaper. Selskapet skiftet i 2000 navn til Voices of Music & Entertainment (VME). Elektronika-selskapene Smalltown Supersound og Beatservice er i dag tilknyttet VME._NEWLINE_Medlemmene i A Technicolor Dream var Ketil Sveen (keyboards, trompet), Dag Krogsvold (gitar, vokal) og Per Thomas Lund (bass) og trommeslagerne P\xc3\xa5l \xc2\xabKrisa\xc2\xbb Kristensen (senere Backstreet Girls) og Steinar Buholm (Sister Rain, The Tables).'